

# Funkcionalni zahtev

1. Uvod

Potrebno je realizovati aplikativni program kase u kafe-baru. Program će obrađivati sve porudžbine, proračunavati njihovu vrednost, izdavati račune i beležiti sva finansijska stanja i stanja prodate robe u bazu podataka u realnom vremenu. Program mora biti brz, stabilan, pregledan i jednostavan za korišćenje i sposoban da upravlja sa dva unosa istovremeno. Takođe je potrebno instalirati i hardverski deo sistema koji će se sastojati od 2 računara, 2 touch-screen monitora, po dve tastature i 2 miša, 2 štampača slipova i računa, 2 pos terminala i ostale propratne opreme.

* 1. Cilj razvoja

Glavni cilj ovog programa je da poboljša brzinu usluge, smanji greške i optimizuje poslovanje.

* 1. Obim sistema

Sistem će obuhvatiti sve funkcionalnosti potrebne za efikasno upravljanje porudžbinama

**Unos i upravljanje porudžbinama:** Brzo i jednostavno unošenje porudžbina od strane osoblja.

**Praćenje istorije porudžbina:** Prikaz istorije porudžbina po stolovima.

**Izdavanje računa:** Automatsko generisanje i štampanje računa za goste.

**Upravljanje stolovima:** Prikaz statusa stolova (slobodni, zauzeti, primljeni) u realnom vremenu.

**Razdvajanje porudžbina:** Mogućnost razdvajanja porudžbina na više računa.

**Naplata:** Opcije za plaćanje gotovinom ili karticom, uključujući popuste za VIP korisnike.

**Izveštavanje:** Generisanje izveštaja o prodaji i stanju zaliha.

**Sistem za prijavu:** Prijavljivanje zaposlenih i menadžera sa različitim nivoima pristupa.


**Real-time praćenje:** Svi podaci se beleže u bazi podataka u realnom vremenu.

**Interfejs za menadžera:** Dodatne funkcije za zatvaranje dana i pregled prodaje.

* 1. Prikaz proizvoda
     1. Perspektiva proizvoda

Sistem će biti integrisan u postojeću računalnu infrastrukturu "CapiBar"-a i omogućiti jednostavno povezivanje sa svim uređajima, uključujući monitore, štampače i POS terminale. Ovaj sistem će raditi na operativnom sistemu koji je prilagođen za brzu obradu podataka i interakciju sa korisnicima.

* + 1. Funkcije proizvoda



* + 1. Karakteristike korisnika

Korisnici sistema uključuju osoblje kafića koje je odgovorno za unos i obradu porudžbina, kao i menadžere koji imaju dodatne privilegije za upravljanje sistemom i zatvaranje radnog dana. Osoblje će imati osnovno znanje o radu sa računarima i softverom, dok će menadžeri imati iskustvo u vođenju poslovanja.

* + 1. Ograničenja

Ograničenja sistema uključuju tehničke resurse koji su dostupni kafiću, kao i potrebu za obukom zaposlenih za korišćenje novog softvera. Pored toga, sistem mora biti usklađen sa važećim zakonima i propisima o zaštiti podataka i finansijskim transakcijama.

* 1. Definicije

**Modifikacija:** Izmena porudžbine na osnovu specifičnih zahteva gostiju.

**Storno:** Otkazivanje artikla iz porudžbine zbog greške u unosu ili promene zahteva gosta.

**VIP kartica:** Specijalna kartica koja omogućava gostima određene popuste ili privilegije prilikom plaćanja.